Document ID: 31980D0764

Rozhodnutie Komisie
z 8. júla 1980
o vytvorení zoznamu tabuliek a definícií súvisiacich s priebežnými štatistickými zisťovaniami plôch vinohradov
(80/764/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 357/79 z 5. februára 1979 o štatistických zisťovaniach o plochách vinohradov [1] a najmä na článok 5 (5) a článok 6 (7) tohto nariadenia,
keďže podľa článku 5 (5) nariadenia (EHS) č. 357/79 členské štáty musia podávať výsledky priebežných zisťovaní vo forme zoznamov tabuliek prijatých podľa postupu stanoveného v článku 8 daného nariadenia;
keďže na zabezpečenie porovnateľnosti údajov uvedených v týchto tabuľkách je potrebné stanoviť niektoré definície súvisiace s priebežnými zisťovaniami;
keďže podľa článku 6 (7) nariadenia (EHS) č. 357/79 informácie uvedené v článku 6 musia byť poskytnuté Komisii vo forme zoznamov tabuliek prijatých podľa postupu uvedeného v článku 8 daného nariadenia;
keďže opatrenia uvedené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
PRIJALA TOTO ROZHODNUTIE:
Článok 1
Forma zoznamov tabuliek pre priebežné zisťovania plôch vinohradov a pre údaje uvedené v článku 6 nariadenia (EHS) č. 357/79 sú uvedené v Prílohe I.
Článok 2
Definície súvisiace s priebežnými zisťovaniami sú uvedené v prílohe II.
Článok 3
Toto rozhodnutie je adresované členským štátom.
V Bruseli 8. júla 1980

Labels: 19
6